b"\n_START_ARTICLE_\nSeq\xc3\xbc\xc3\xa8ncia (cinema)\n_START_PARAGRAPH_\nUna seq\xc3\xbc\xc3\xa8ncia \xc3\xa9s un pla o una successi\xc3\xb3 de plans que conformen una unitat narrativa diferenciada per raons espacials o temporals. _NEWLINE_Dins de la seq\xc3\xbc\xc3\xa8ncia hi ha d'haver una unitat, tant temporal, com espacial, \xc3\xa9s a dir, ha de transc\xc3\xb3rrer linealment en el temps i en un espai \xc3\xbanic o relacionat (l'espai pot variar si la c\xc3\xa0mera segueix el personatge a trav\xc3\xa9s de diverses estances o llocs, per\xc3\xb2 aix\xc3\xb2 \xc3\xa9s menys com\xc3\xba) ._NEWLINE_Una pel\xc2\xb7l\xc3\xadcula pot implicar diverses seq\xc3\xbc\xc3\xa8ncies m\xc3\xa9s o menys importants per a la seva estructura i comprensi\xc3\xb3. L'an\xc3\xa0lisi d'una seq\xc3\xbc\xc3\xa8ncia \xc3\xa9s un dels exercicis de base per aprendre a llegir una pel\xc2\xb7l\xc3\xadcula. Una vegada que s'ha establert la significaci\xc3\xb3 de la seq\xc3\xbc\xc3\xa8ncia quant a la comprensi\xc3\xb3 de la pel\xc2\xb7l\xc3\xadcula, s'ha de procedir a una an\xc3\xa0lisi detallada de l'escriptura f\xc3\xadlmica. Es poden considerar els mateixos elements que els de l'an\xc3\xa0lisi de l'escenificaci\xc3\xb3._NEWLINE_Una seq\xc3\xbc\xc3\xa8ncia pot estar composta d'un sol pla quan aquest \xc3\xa9s particularment llarg: \xc3\xa9s el que s'anomena pla seq\xc3\xbc\xc3\xa8ncia."